Huom! Tämän ohjeen ylläpidettävä versio sijaitsee osoitteessa http://www.helsinki.fi/avoin/acp_ohjeet/aloitusohjeita.asp  

Verkkokokousympäristön Aloitus –näkymän ohjeita 
•	ääniyhteyksien testaaminen (Tervetuloa!)
•	käytännön ohjeita vuorovaikutukseen (Käytännön ohjeita)

Alla olevat kaksi ohjetta saattavat olla jo valmiiksi verkkokokousympäristössä, jos ympäristön luomisessa on käytetty ”Kaksisuuntainen luento” –pohjaa (templatea)

Ohjeet voidaan sijoittaa verkkokokousympäristön Note-työkaluihin. Lisäksi istunnon vetäjän on hyvä käydä ohjeet läpi myös suullisesti ja harjoitella vuorovaikutuskäytäntöjä osallistujien kanssa.

********************************************************************

Tervetuloa!

Varmista, että ääniyhteytesi toimivat - tee nämä toimenpiteet jokaisen istunnon alussa:

1. Säädä yhteysnopeutesi: klikkaa yläreunasta "Meeting" ja edelleen  "My Connection Speed". Valitse kolmesta vaihtoehdosta modeemi, dsl/kaapeli tai hyvin nopea kaista (lan) sen mukaan, mikä on omassa koneessasi.

2. Säädä kuulokemikrofonisi tähän istuntoon sopivaksi:
Klikkaa yläreunasta "Meeting" ja edelleen "Audio Setup Wizard" ja noudata ohjeita (kuuntelet ääninäytteen, valitset mikrofonin, nauhoitat oman äänesi ja kuuntelet sen, sekä "Test silence"-kohdassa pysyttelet hiljaa taustakohinan mittauksen aikana).

3. Kun saat opettajalta mikrofonin käytön oikeudet, paina "Kamerat ja äänet" -ikkunan alapuolelle ilmestyvää painiketta, jossa on kameran ja mikrofonin kuva. Paina ruudulle ilmestyvästä pikkuikkunasta "Allow". "

4. Kamerat ja äänet"-ikkunan alalaitaan ilmestyy "Talk"-näppäin. Kun haluat puhua, paina sen vieressä olevaa lukkoa. Puheenvuorosi päätyttyä paina lukon kuvaa uudelleen, jotta verkkoon ei välity turhaa taustahälinää. 

5. Testaa opettajan kanssa ääniyhteyksiä. Jos ei kuulu, käy läpi koneen ääniasetukset ohjeiden mukaan, ks.  
http://www.avoin.helsinki.fi/acp_ohjeet/mic.pdf

********************************************************************

Käytännön ohjeita

Puheenvuoron pyytäminen: 
Klikkaa Osallistujat -ikkunan "My Status"-valikosta "I have a question". Nimesi perään ilmestyy kysymysmerkki. Kun puheenvuorosi päättyy, muista poistaa kysymysmerkki valitsemalla "Clear My Status".

Kyllä/ei-mielipiteen ilmaiseminen:
Jos opettaja kysyy osallistujilta, ovatko he samaa mieltä vai eri mieltä jostakin ehdotuksesta, valitse "My Status"-valikosta joko "Peukut ylös" (Thumbs up), jos olet samaa mieltä tai "Peukut alas" (Thumbs down), jos olet eri mieltä.

Poistuminen kesken istunnon:
Jos joudut pakottavasta syystä lähtemään koneen äärestä kesken istunnon, valitse "My Status" -valikosta "Stepped away". Näin opettaja tietää, ettei sinulta voi esim. pyytää kommenttia. Palattuasi muuta itsesi taas läsnäolevaksi vaihtoehdolla "Clear My Status".

Chat ongelmia ja työjärjestystä varten
Chatissa voit kertoa teknisistä ongelmista tai kommentoida työjärjestystä tarpeen tullen.